nahid-hub/BLUGE-bengali-wikipedia-section-title-prediction huggingface dataset:
২৪শে অক্টোবর, ২০১৩ সালে "অরুন্ধতী"র দৃশ্যায়ণের কাজ শুরু হয়। "অরুন্ধতী" চলচ্চিত্রায়নের সময় কোয়েলকে খুবই ব্যস্ত সময় কাটাতে হয়েছিল। তাকে ঘোড়ায় চড়া ও তলোয়ার চালানো শিখতে হয়েছিল। খ্যাতনামা প্রশিক্ষক বিক্রম রাঠৌর তাকে ময়দানে প্রশিক্ষণ দিয়েছেন। বোলপুর ও কলকাতাতে দৃশ্যায়ণ হয়েছিল। তার তলোয়ার চালানো কালারিপাত্তুর ওপর ভিত্তি করে গড়ে উঠেছে।

সঠিক অনুচ্ছেদ শিরোনাম কোনটি?
titleA. দৃশ্যায়ণ
titleB. পর্যালোচনা
titleC. প্রযোজনা
titleD. কাহিনী
উত্তর: titleA
১২৫৭ সালের নভেম্বরে হালাকুর বাহিনী বাগদাদের উদ্দেশ্যে যাত্রা করেন। শহরের কাছে পৌছে তিনি তার বাহিনীকে বিভক্ত করে দজলা নদীর পূর্ব ও পশ্চিম তীরে অবস্থান নিতে নির্দেশ দেন। হালাকু খান আত্মসমর্পণ দাবি করলে খলিফা আল-মুসতাসিম তা ফিরিয়ে দেন। খলিফার বাহিনী লড়াইয়ে পরাজিত হয়। বাহিনীর অধিকাংশ মঙ্গোলদের হাতে পরাজিত হয়।

১২৫৮ সালের ২৯ জানুয়ারি চীনা সেনাপতি গুয়ো কানের নেতৃত্বে মঙ্গোলরা শহর অবরোধ করে। তারা পরিখা খনন করে এবং অবরোধ ইঞ্জিন ও কেটাপুল্ট ব্যবহার করে। পরে খলিফা আলোচনা করতে চাইলে মঙ্গোলরা প্রস্তাব ফিরিয়ে দেয়। ১০ ফেব্রুয়ারি বাগদাদ আত্মসমর্পণ করে। ১৩ ফেব্রুয়ারি মঙ্গোলরা শহরে ঝাপিয়ে ধ্বংসযজ্ঞ শুরু করে। বাগদাদের বাইতুল হিকমাহ ধ্বংস করে দেয়া হয়। ফলে চিকিৎসাসহ নানা বিষয়ের উপর লিখিত অগণিত বই ধ্বংস হয়ে যায়। বেঁচে যাওয়ারা জানায় যে বই নদীতে ফেলে দেয়ার কারণে দজলা নদীর পানি কালির কারণে কালো হয়ে গিয়েছিল।

এসময় নিহতের সংখ্যা সঠিক গণনা করা সম্ভব নয়। সর্বনিম্ন ৯০,০০০ থেকে সর্বোচ্চ ২,০০,০০০ থেকে ১০,০০,০০০ নিহত হয়েছে এমন হতে পারে। কয়েক প্রজন্ম ধরে গড়ে উঠা মসজিদ, প্রাসাদ, গ্রন্থাগার, হাসপাতাল ইত্যাদি মঙ্গোলরা ধ্বংস করে দেয়। খলিফাকে বন্দী করা হয়। মার্কো পোলোর ভ্রমণকাহিনীতে খলিফাকে অভুক্ত রেখে মেরে ফেলা হয়েছে লেখা থাকলেও এর পক্ষে প্রমাণ পাওয়া যায় না। মুসলিম বিবরণ ও অধিকাংশ ইতিহাসবিদের মতে, খলিফাকে কম্বলে মুড়ে তার উপর ঘোড়া চালিয়ে দেয়া হয়। বাগদাদ এরপর জনশূন্য হয়ে পড়ে। অন্যান্য ক্ষুদ্র রাজ্যগুলো হালাকুর অধীনতা স্বীকার করে নেয়। ১২৫৯ সালে তিনি সিরিয়ার দিকে অগ্রসর হন। আইয়ুবীয়দের পরাজিত করার পর তিনি গাজা পর্যন্ত অনুসন্ধানকারী দল পাঠান।

সঠিক অনুচ্ছেদ শিরোনাম কোনটি?
titleA. বাগদাদ অবরোধ
titleB. সামরিক অভিযান
titleC. আইন জালুতের যুদ্ধ
titleD. ইউরোপের সাথে যোগাযোগ
উত্তর: titleA
বাহাই বিশ্বাসে, পৃথিবীর সৃষ্টির শুরুও নেই আর কোন ধ্বংসও নেই। অন্যান্য ধর্মে যাকে পরকালবিদ্যা বলা হয় তার পুরোটাই আসলে রূপক। 
বাহাই ধর্মীয় বিশ্বাসে, মনুষ্যজাতি এবং সৃষ্টিজগৎ ধীরে ধীরে উন্নতির পথে হাঁটছে, তার মধ্যে কিছু মানুষ হল ঈশ্বরের দূত। নতুন নবী আগমনের ঘটনাকেই একেকটি কিয়ামত বলে বিবেচনা করা হয়। নতুন নবীর আগমনের সাথে সাথে কেউ যদি তার উপর বিশ্বাস আনে তাহলে সে স্বর্গে প্রবেশ করে, একইভাবে কেউ এর সমালোচনা বা প্রত্যাখ্যান করলে তার স্থান হয় নরকে। এই দৃষ্টিভঙ্গি অনুসারে, স্বর্গ-নরক এসবই হল একপ্রকার রূপক শব্দ, এগুলো আসলে ঈশ্বরের নিকটবর্তী হওয়ার উপর নির্ভর করে। বাহাই দর্শনে, বাহাই বিশ্বাসের জনক জনাব বাহাউল্লাহ এর আগমনকে ইসলাম, হিন্দু এবং খৃষ্টধর্মের পূর্ণতাপ্রাপ্তি বলে স্বীকার করে নেওয়া হয়।

সঠিক অনুচ্ছেদ শিরোনাম কোনটি?
titleA. জরথুস্ট্রপন্থা (অগ্নি উপাসক)
titleB. বিজ্ঞান ও দর্শনের সাথে সাদৃশ্য
titleC. ভবিষ্যত নিয়ে গবেষণায়
titleD. বাহাই ধর্মে
উত্তর: titleD
খনন ও ভূমি জরিপে প্রাপ্ত তথ্যের সাহায্যে সিগুরসন, ক্যাশডলার এবং স্পার্কস মিলে আগ্নেয়গিরির ছাইস্তুপের একটি বিস্তারিত স্তরীয় গবেষণা পরিচালনা করেন, যেটি প্রকাশিত হয় ১৯৮২ সালে। তারা এই সিদ্ধান্তে আসেন যে ৭৯ খ্রিষ্টাব্দের ভিসুভিয়াস অগ্নুৎপাত দুইটি দশায় ঘটে, ভিসুভিয়ান এবং পেলিয়ান, যেগুলো ছয়বার পর্যায়ান্বিত হয়েছিলো।

প্রথমত ঘটে প্লিনিয়ার অগ্ন্যুৎপাত, যা গঠিত মূলত আগ্নেয় ভগ্নাবশেষের স্তম্ভ ও উতপ্ত গ্যাসিয় পদার্থ দিয়ে, এগুলো বায়ুমন্ডলের স্ট্র্যাটোমন্ডলের থেকে পর্যন্ত নিক্ষিপ্ত হয়, এই উদ্গিরণ চলে আঠারো থেকে বিশ ঘণ্টা এবং আগ্নেয়গিরির দক্ষিণ বরাবর ভস্মীভূত শিলা ও ছাইয়ের বর্ষণ ঘটায়, এগুলো পম্পেই নগরে জমা হয়ে পর্যন্ত উঁচু স্তুপ গড়ে তোলে।

এরপর পেলিয়ান উদ্গিরণ দশায় পাইরোক্লাসটিক স্ফীতির সাহায্যে বিগলিত পাথর ও উতপ্ত গ্যাস ভূমির ওপর ওপর ঢেউ আকারে আসতে থাকে যা মিসেনাম পর্যন্ত পৌঁছায়, এগুলো পশ্চিম এবং উত্তর-পশ্চিম দিকে জমা হতে থাকে। দুইটি এরকম স্ফীতি সমস্ত পম্পেইকে গ্রাস করে নেয়, বাকি থেকে যাওয়া সকল জীবীতদের দগ্ধ বা শ্বাসরোধ করে। হেরকুলেনিয়াম এবং ওপলন্টিস উভয়েই এরূপ স্ফীতিতে মারাত্মক ক্ষতিগ্রস্ত হয় এবং চাপা পড়ে মিহি পাইরোক্লাসটিক গুড়া, ভস্মীভূত শিলা এবং লাভাস্তরের নিচে। পম্পেই নগরীর ধ্বংস এবং ভূগর্ভস্থ হবার কারণ হিসেবে গবেষকগণ ৪ ও ৫ নং স্ফিতিকে দায়ী করেন। এইসব স্ফিতিসমূহ ফলআউট হতে ভিন্ন কেননা এখানে ক্রস-বেডিং ফরমেশন দেখতে পাওয়া যায়।

ভিসুভিয়াসের উদ্গিরণকে দেখা হয় মূলত ফ্রেয়াটোম্যাগমাটিক হিসেবে, যেখানে প্রধান শক্তির সরবরাহ এসেছিলো দীর্ঘদিন চুইয়ে আসা সমুদ্রের পানির বাষ্পে রূপান্তরের মাধ্যমে, যা ভূ-অভ্যন্তরে প্রবেশ করে ম্যাগমার সংস্পর্শে আসে মৃত্তিকার ফাটল দিয়ে।

সঠিক অনুচ্ছেদ শিরোনাম কোনটি?
titleA. দুর্ঘটনায় হতাহত
titleB. চৌম্বকীয় গবেষণা
titleC. উদ্গিরণের তারিখ
titleD. স্তরীয় গবেষণা
উত্তর: titleD
জাপানিরা রুশদেরকে পোর্ট আর্থার ব্যবহার করা থেকে বিরত রাখার প্রচেষ্টা চালায়। ১৩–১৪ ফেব্রুয়ারি রাতে জাপানিরা বন্দরটির গভীর পানির প্রণালীতে বেশ কয়েকটি কংক্রিট-বোঝাই স্টিমার ডুবিয়ে পোর্ট আর্থারের প্রবেশপথ বন্ধ করার প্রচেষ্টা চালায়, কিন্তু এগুলো এত গভীরে ডুবে গিয়েছিল যে তাদের উদ্দেশ্য পূরণ হয় নি। ৩–৪ মে রাতে সাগরতীরে প্রবেশের পথ বন্ধ করার আরেকটি জাপানি প্রচেষ্টাও ব্যর্থতায় পর্যবসিত হয়। মার্চে পোর্ট আর্থারের অবরোধ ভাঙার জন্য সুদক্ষ ভাইস অ্যাডমিরাল স্তেপান মাকারভকে রুশ প্রথম প্রশান্ত মহাসাগরীয় স্কোয়াড্রনের কমান্ডার নিযুক্ত করা হয়।

১৯০৪ সালের ১২ এপ্রিল দুইটি রুশ যুদ্ধজাহাজ "পেত্রোপাভলোভস্ক" এবং "পোবেদা" পোর্ট আর্থারের বাইরে যেতে সক্ষম হয়, কিন্তু জাপানিদের পুঁতে রাখা মাইনে আঘাত করে। প্রায় সঙ্গে সঙ্গেই "পেত্রোপাভলোভস্ক" ডুবে যায়, আর "পোবেদা" কোনোক্রমে তীরে পৌঁছতে সক্ষম হলেও সেটি ব্যাপকভাবে মেরামত করার প্রয়োজন হয়। অ্যাডমিরাল মাকারভ ছিলেন এই যুদ্ধের সবচেয়ে কর্মক্ষম নৌ-কৌশলবিদ, কিন্তু "পেত্রোপাভলোভস্কের" সঙ্গে তাঁরও সলিলসমাধি ঘটে।

১৯০৪ সালের ১৫ এপ্রিলে রুশ সরকার ব্রিটিশ যুদ্ধ সংবাদদাতাদের গ্রেপ্তার করার হুমকি দেয়। এই সাংবাদিকেরা লন্ডনভিত্তিক টাইমস পত্রিকার জন্য খবর সংগ্রহ করতে 'হাইমুন' নামের একটি জাহাজে করে যুদ্ধের এলাকায় পৌঁছেছিল, এবং এরা রুশদের অবস্থান জাপানিদের জানিয়ে দিতে পারে বলে রুশ সরকার আশঙ্কা করছিল।

রুশরা জাপানিদের আক্রমণাত্মকভাবে মাইন স্থাপনের পদ্ধতি দ্রুত শিখে নেয় এবং কাজে লাগায়। ১৯০৪ সালের ১৫ মে রুশরা দুইটি জাপানি যুদ্ধজাহাজ "ইয়াশিমা" এবং "হাতসুসে"কে প্রলুব্ধ করে পোর্ট আর্থার থেকে দূরে সম্প্রতি স্থাপিত রুশ মাইনক্ষেত্রে নিয়ে আসে। প্রতিটি জাহাজই কমপক্ষে দুইটি করে মাইনে আঘাত করে। "হাতসুসে" জাহাজটি ৪৫০ জন নাবিকসহ কয়েক মিনিটের মধ্যে ডুবে যায়, আর "ইয়াশিমা" জাহাজটি মেরামতের জন্য কোরিয়ার দিকে 'টো' করে নিয়ে যাওয়ার সময় ডুবে যায়। ১৯০৪ সালের ২৩ জুন নতুন রুশ কমান্ডার অ্যাডমিরাল উইলহেলম ভিৎজেফতের নেতৃত্বে রুশ স্কোয়াড্রনের অবরোধ ভাঙার প্রচেষ্টা ব্যর্থ হয়। মাসের শেষের দিকে জাপানি গোলন্দাজ বাহিনী সাগরতীরে গোলাবর্ষণ শুরু করে।

সঠিক অনুচ্ছেদ শিরোনাম কোনটি?
titleA. রুশ সম্প্রসারণ
titleB. নৌপথে পোর্ট আর্থার অবরোধ
titleC. ইয়ালু নদীর যুদ্ধ
titleD. ১৯০৫ সালের অভিযান
উত্তর: titleB
মুসা ইব্রাহীম "নর্থ আলপাইন ক্লাব বাংলাদেশ" নামক পর্বতারোহন ক্লাবের মহাসচিব এবং ফ্রিল্যান্স সাংবাদিক হিসেবে কর্মরত আছেন। এর আগে তিনি বাংলাদেশী বেসরকারি টেলিভিশন চ্যানেল টুয়েন্টিফোরে জ্যেষ্ঠ সংবাদদাতা হিসেবে এবং বাংলাদেশী ইংরেজি দৈনিক দ্য ডেইলি স্টারের সহকারী সম্পাদক হিসেবে দায়িত্ব পালন করছেন। পর্বত আরোহণ ও অ্যাডভেঞ্চার বিষয়ক নানা আয়োজনে তরুণ তরুণীদের অংশগ্রহণ বাড়াতে ২০১১ সালে তিনি প্রতিষ্ঠা করেন"এভারেস্ট একাডেমী"।

সঠিক অনুচ্ছেদ শিরোনাম কোনটি?
titleA. কার্স্টেনজ পিরামিড পর্বত শৃঙ্গ জয়
titleB. কর্মজীবন
titleC. কিলিমানজারো জয়
titleD. জন্ম ও শিক্ষাজীবন
উত্তর: titleB
যমজ পরীক্ষা অনেক ভাবেই সমালোচিত হয়েছে। এই পরীক্ষাগুলো বিশেষ করে নিজস্ব ইচ্ছামতো সনাক্তকরণ প্রবণতার দোষে দূষণীয়। দেখা গিয়েছে, যে সমস্ত সমকামীদের যমজ ভাই বোন রয়েছে, তারাই এই গবেষণায় স্বেচ্ছাসেবক হিসেবে অংশ নিয়েছে। এতে করে, অভিন্ন যমজদের যৌন অভিমুখিতার পার্থক্য গড়তে শুধুমাত্র জিনগত বৈশিষ্ট্যই একক ভাবে দায়ী না হওয়ার সম্ভাবনা সুনিশ্চিত হয়।

আরেকটি লক্ষ্যণীয় বিষয় হল, মনোজাইগোটিক যমজেরা ভিন্ন হতে পারে। ভিন্ন গঠনপদ্ধতির কারণে মনোজাইগোটিক যমজেরা সমকামি প্রবণতা না দেখানোর সম্ভাবনা রয়ে যায়। গ্রিঙ্গাস ও চেন (২০০১) একটি গঠনপদ্ধতির বর্ণনা করেন যা মনোজাইগোটিক যমজদের মাঝে মায়ের গর্ভে থাকাকালীন অবস্থায় একই প্লাসেন্টা ভাগাভাগি করে কিনা এর ভিত্তিতে পার্থক্যকে তুলে ধরে। যেসব যমজেরা মাতৃগর্ভে একই প্লাসেন্টা ভাগাভাগি করে না, তাদের হরমনগত পরিবেশ ভিন্ন হয়। এতে তাদের মস্তিষ্কের বৃদ্ধি ভিন্নভাবে ঘটার সুযোগ থাকে। অন্যদিকে একই প্লাসেন্টা ভাগাভাগি কয়ারী অভিন্ন যমজেরা একই ধরনের হরমনগত পরিবেশে বড় হয়। অবশ্য এক্ষেত্রে যমজদের মাঝে "ট্রান্সফিউশন সিনড্রোম" দেখা দিতে পারে।

সঠিক অনুচ্ছেদ শিরোনাম কোনটি?
titleA. সমকামী পুরুষ ও নারীতে জৈবিক পার্থক্য
titleB. ফেরোমন গবেষণা
titleC. শারীরতত্ত্ব বিদ্যায়
titleD. সমালোচনা
উত্তর: titleD
মুখলেস চৌধুরী মার্কিন রাষ্ট্রদূত প্যাট্রিসিয়া এ বুটেনিসের নেতৃত্বে পশ্চিমা কূটনীতিকদের ভাল অফিস ব্যবহার করেছিলেন এবং সামরিক আইন বন্ধ করেছিলেন, যখন সেনাবাহিনীকে জরুরি অবস্থার বিকল্পটিতে পিছু হটতে হয়েছিল, যে সমস্ত রাজনৈতিক দল তাদের নিজস্ব সমর্থন করেছিল। স্বার্থ। খালেদা জিয়া ২০০৯ সালের ২৯ অক্টোবর মইনের সমর্থন নিয়ে জরুরি অবস্থার সমস্ত কাগজপত্র তৈরি করেন। তবে রাষ্ট্রপতি ডাঃ ইয়াজউদ্দিন আহমেদ সিএর দায়িত্ব গ্রহণের সময় রাতে জরুরি অবস্থা ঘোষণা বন্ধ করে দিয়েছিলেন মুখলেস চৌধুরী। চৌধুরী জরুরি অবস্থা ঘোষণার মাধ্যমে তর্ক করেছিলেন যে সেনাপ্রধান ক্ষমতা গ্রহণ করবেন। আ.লীগ নেতৃত্বাধীন জোট শুরু থেকেই জরুরি অবস্থা সমর্থন করছিল। এই পর্যায়ে, রাষ্ট্রপতি ইয়াজউদ্দিন ১১ জানুয়ারী জরুরি অবস্থা ঘোষণা করেছিলেন এবং মইন ও তার সেনা গ্রুপের চাপে নির্বাচন স্থগিত করেছিলেন, যেহেতু দলগুলির সম্পূর্ণ অংশগ্রহণ ব্যতীত তারা বৈধ হবে না একদল সামরিক কর্মকর্তা হস্তক্ষেপ করেছিলেন। স্থিতিশীলতা নিশ্চিত করুন, যাকে "ওয়ান-ইলেভেন" বলা হয়েছিল। তারা একটি অন্তর্বর্তীকালীন সরকার প্রতিষ্ঠা করেছিল। 

সঠিক অনুচ্ছেদ শিরোনাম কোনটি?
titleA. সামরিক হস্তক্ষেপ
titleB. সাংবাদিকতা
titleC. সামরিক আইন বন্ধে উদ্যোগ
titleD. উইকিলিক্সের কূটনীতিক বার্তা ফাঁস
উত্তর: titleC
মার্কিন যুক্তরাষ্ট্রে, ২০০৩ সালের সুরক্ষা আইনে ভার্চুয়াল শিশু পর্নোগ্রাফি সম্পর্কিত আইনে উল্লেখযোগ্য পরিবর্তন করেছে। যেকোন বাস্তবসম্মত কম্পিউটার উৎপন্ন চিত্র যা যৌন পরিস্থিতিতে প্রকৃত নাবালিকাকে চিত্রিত করা বা যৌন ক্রিয়ায় লিপ্ত হওয়াএর অধীনে অবৈধ। মিলার টেস্টে পাস না হওয়া যৌন পরিস্থিতিতে নাবালিকাদের নিয়ে আঁকা, কার্টুন, ভাস্কর্য এবং চিত্রগুলি এর আওতায় অবৈধ করে দেওয়া হয়েছিল। যাইহোক, মার্কিন যুক্তরাষ্ট্রের সুপ্রিম কোর্টের অ্যাশক্রফ্ট ভি-কে ফ্রি স্পিচ কোয়ালিশন, ৫৩৫ ইউ.এস ২৩৪ (২০০২) এ সংবিধানের এই বিধানটিকে অসাংবিধানিক বলে ঘোষণা করেছে। সুতরাং, ভার্চুয়াল শিশু পর্নোগ্রাফি মার্কিন যুক্তরাষ্ট্রে আইনগতভাবে বৈধ।

অস্ট্রেলিয়ান ভিক্টোরিয়া রাজ্যে এমন চিত্র প্রকাশ করা অবৈধ যে, "কোনও ব্যক্তিকে বর্ণনা বা চিত্রিত করে যা প্রদর্শিত হয়, একজন নাবালিকা যৌন কার্যকলাপে লিপ্ত বা অশ্লীল যৌন ভঙ্গি বা প্রসঙ্গ চিত্রিত হয়"। 

সঠিক অনুচ্ছেদ শিরোনাম কোনটি?
titleA. কার্টুন ইমেজ
titleB. দ্বিতীয় জীবনের বিতর্ক
titleC. ভার্চুয়াল শিশু পর্নোগ্রাফি
titleD. প্রকারভেদ
উত্তর: titleC
"১৯৮০-র দশকে ককবরক সাহিত্যে আন্দোলনের কেন্দ্রবিন্দু"

" ত্রিপুরা জনশিক্ষা সমিতি " এবং সাহিত্যে সংগঠনগুলোর জোরাজুরির ফলে অনেক শিক্ষিত ত্রিপুরী তাদের সামাজিক দায়িত্ব সম্পর্কে সচেতন হয়ে উঠেছিল। এর ফলশ্রুতিতে ককবরক সাহিত্য আন্দোলনে তা নতুন মাত্রা যোগ করে এবং তা ককবরককে একটি সমৃদ্ধ ভাষা এবং সাহিত্য হিসেবে স্বীকৃতি লাভের পথকে সুগম করে দেয় । এই দশকে সাহিত্যের বিভিন্ন শাখার ককবরকের অর্জনগুলো হল :

সঠিক অনুচ্ছেদ শিরোনাম কোনটি?
titleA. পর্ব-৩
titleB. পর্ব-২
titleC. উপন্যাস
titleD. পর্ব-৪
উত্তর: titleD
১৯৭১ সালের ২৭ মার্চ কালুরঘাটে অবস্থিত স্বাধীন বাংলা বেতার কেন্দ্র থেকে বঙ্গবন্ধু শেখ মুজিবুর রহমানের পক্ষে মেজর জিয়াউর রহমান বাংলাদেশের স্বাধীনতা ঘোষণা করেন। ২০ এপ্রিল ক্যাপ্টেন অলি আহমদের নেতৃত্বে মীরসরাই সদরের দক্ষিণে ফেনাফুনি ব্রীজের পাশে পাকবাহিনীর সাথে মুক্তিযোদ্ধাদের প্রচণ্ড যুদ্ধ হয় এবং যুদ্ধে পাকবাহিনীর প্রায় ১০০ সৈন্য নিহত হয়। ১৩ এপ্রিল পাকবাহিনী রাউজানের পাহাড়তলী ইউনিয়নের ঊনসত্তরপাড়ায় ৪৮ জন এবং জগৎমল্লাপাড়ার ৩৫ জন নিরীহ গ্রামবাসীকে হত্যা করে। আনোয়ারা উপজেলায় মুক্তিযোদ্ধাদের সঙ্গে পাকবাহিনীর কাফকো, কালীগঞ্জ, পরৈকোড়া প্রভৃতি স্থানে সংঘটিত লড়াইয়ে প্রায় ৫৬ জন মুক্তিযোদ্ধা শহীদ হন এবং অনেক পাকসেনা হতাহত হয়। পাকসেনারা আমিরাবাদ বণিক পাড়ায় ১৫ জন গ্রামবাসীকে নৃসংশভাবে হত্যা করে এবং মুক্তিযোদ্ধারা জোটপুকুরিয়ায় ১৭ জন রাজাকারকে হত্যা করে। পটিয়া সদরে পাকবাহিনীর দুটি বোমারু বিমান থেকে কয়েক দফা বোমা হামলা চালালে কিছু সংখ্যক বেসামরিক লোক হতাহত হয়। ৩ মে এ উপজেলার মুজাফফরাবাদ গ্রামে পাকবাহিনী অসংখ্য ঘরবাড়ি জ্বালিয়ে দেয় এবং নির্বিচারে গণহত্যা চালায়। পাকবাহিনী ১৯ মে বাঁশখালীতে ৭৫ জন নারী-পুরুষকে নির্মমভাবে হত্যা করে এবং অক্টোবর মাসে নাপোড়া গ্রামে ৮৯ জন মুক্তিযোদ্ধাকে হত্যা করে। বাড়বকুণ্ড ক্যামিক্যালস ব্রীজের কাছে পাকবাহিনীর সাথে লড়াইয়ে দুইজন মুক্তিযোদ্ধা শহীদ হন। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা চালায় এবং নাজিরহাট বাসস্ট্যান্ড এলাকায় ১১ জন মুক্তিযোদ্ধাকে নির্মমভাবে হত্যা করে। যুদ্ধের সময় চট্টগ্রাম শহর থেকে স্বাধীন বাংলা বেতার কেন্দ্র দোহাজারীতে স্থানান্তর করা হয়।

(পিটিআই প্রাঙ্গন, নাজিরহাট, করেরহাট, লেলাং চা বাগান, দরবার শরীফ, বাগানবাড়ি, দাঁতমারা উল্টোবিট, বাঁশখালী, জোটপুকুরিয়া)

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. জনসংখ্যার উপাত্ত
titleC. প্রাণীজ সম্পদ
titleD. মুক্তিযুদ্ধের ঘটনাবলি
উত্তর: titleD
প্রথম জীবনে ইন্স্যুরেন্স কোম্পানিতে চাকরি করলেও কলকাতায় গিয়ে সাংবাদিকতা পেশাকে বেছে নেন। ১৯১৮ সালের ২ ডিসেম্বর তিনি কলকাতা থেকে সম্পূর্ণ নিজ উদ্যোগে ও সম্পাদনায় প্রকাশ করেন সচিত্র সাহিত্য পত্রিকা মাসিক "সওগাত"। ১৯২৬ সালে তিনি "সওগাত সাহিত্য মজলিশ" সৃষ্টি করেন। ১৯৩৩ সালে তিনি আরও প্রকাশ করেন বার্ষিক সওগাত। একই বছর সওগাত কালার প্রিন্টিং প্রেস নামে একটি ছাপাখানা স্থাপন করেন। এছাড়াও তিনি প্রকাশ করেন সাপ্তাহিক সওগাত (১৯৩৪), সচিত্র মহিলা সওগাত (১৯৩৭), শিশু সওগাত এবং ১৯৪৭ সালে প্রকাশ করেন সচিত্র সাপ্তাহিক বেগম পত্রিকা।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. কর্মজীবন
titleC. সাংবাদিকতা
titleD. মৃত্যু
উত্তর: titleC
বৌলতলি হাই-ইংলিশ স্কুলের ম্যাগাজিনে প্রথম কবিতা প্রকাশিত হয়। ত্রিপুরা গভর্নমেন্ট কলেজে অল্পকিছুদিন শিক্ষকতা করার পর স্থির করেন শুধুই কবিতা লিখবেন। লেখা শুরু করেন 'ফিরে এসো চাকা'। এই সময় তিনি দুর্গাপুর স্টিল প্লান্টেও কিছুদিন কাজ করেন। তখন থেকেই মানসিক অসুস্থতার লক্ষণ দেখা যায়। ১৯৬৬ সালে লিখতে শুরু করেন 'আঘ্রানের অনুভূতিমালা' ও 'ঈশ্বরীর স্বরচিত নিবন্ধ'। বিশটি কাছাকাছি কাব্যগ্রন্থ লিখেছিলেন। যার মধ্যে "ফিরে এসো চাকা" তাকে সবচেয়ে বেশি খ্যাতি দিয়েছে।এছাড়াও নক্ষত্রের আলোয়, গায়ত্রীকে, অধিকন্তু,ঈশ্বরীর,বাল্মীকির কবিতা, আমাদের বাগানে, আমি এই সভায়, এক পংক্তির কবিতা, আমাকেও মনে রেখো-ইত্যাদি রচনা করেছিলেন। ১৯৬২-৬৩ সালে বিনয় মজুমদার হাংরি আন্দোলন-এ যোগ দেন এবং তার কয়েকটি কবিতা হাংরি বুলেটিনে প্রকাশিত হয় । পরবর্তীকালে, অর্থাৎ ১৯৬৩ সালের শেষ দিকে তিনি শক্তি চট্টোপাধ্যায় এবং সন্দীপন চট্টোপাধ্যায়-এর কার্যকলাপে বিরক্ত হয়ে তাদের বিরুদ্ধে একটি হাংরি বুলেটিন প্রকাশ করে কলকাতা কফিহাইসে বিলি করার পর হাংরি আন্দোলন ত্যাগ করেন ।

সঠিক অনুচ্ছেদ শিরোনাম কোনটি?
titleA. পুরস্কার
titleB. কবি জীবন
titleC. শিক্ষা জীবন
titleD. মৃত্যু
উত্তর: titleB
ব্যাবিলনীয় জ্যোতির্বিজ্ঞানীরা সূর্যগ্রহণের ঘটনাগুলি নথিভুক্ত করে রাখতেন। তাদের নথিতে উল্লিখিত প্রাচীনতম সূর্যগ্রহণের ঘটনাটি ঘটেছিল আনুমানিক খ্রিস্টপূর্ব ১৩০০ অব্দ নাগাদ। অধুনা সিরিয়া রাষ্ট্রে অবস্থিত প্রাচীন উগারিট শহর থেকে এই সূর্যগ্রহণটি দেখা গিয়েছিল। প্রাচীন চীনা জ্যোতির্বিজ্ঞানীরাও তাদের চাদ্র ও সৌরচক্র-ভিত্তিক পঞ্জিকার হিসাব রাখার উদ্দেশ্যে সূর্যগ্রহণ ও দৃশ্যমান সৌরকলঙ্কের মতো ঘটনাগুলি পর্যবেক্ষণ করতেন। দুর্ভাগ্যজনকভাবে খ্রিস্টপূর্ব ৭২০ অব্দের পূর্ববর্তী নথিগুলি অত্যন্ত অস্পষ্ট। এগুলির থেকে দরকারি কোনও তথ্য পাওয়া যায় না। তবে খ্রিস্টপূর্ব ৭২০ অব্দের পর ২৪০ বছরের মধ্যে ৩৭টি সূর্যগ্রহণের কথা তারা উল্লেখ করে গিয়েছেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. অ্যাডভান্সড টেকনোলজি সোলার টেলিস্কোপ
titleC. প্রাচীন যুগ
titleD. মহাকাশভিত্তিক
উত্তর: titleC
১৯২০-এর দশকের মাঝামাঝি সময়কালে দল নির্বাচকমণ্ডলীর সভাপতির দায়িত্ব পালন করেন। ১৯২৬ সালে স্পেশাল কনস্টেবল হিসেবে ছিলেন। ১৯২৬-২৭ মৌসুমের প্রথম-শ্রেণীর খেলা শুরুর পূর্ব-পর্যন্ত অন্য কোন খেলায় অংশ নেননি। আর্জেন্টিনা সফরে এমসিসি দলের নেতৃত্ব দেন। চারটি খেলায় স্বাগতিক দল প্রথম-শ্রেণীর খেলা হিসেবে মর্যাদা পায়। এমসিসি ২-১ ব্যবধানে জয় পায় ও একটিতে ড্র করে। ১৯২৯ সালে এমসিসি বনাম রয়্যাল নেভির মধ্যকার আরও একটি প্রথম-শ্রেণীর খেলায় অংশ নিয়েছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. অবসর
titleC. সম্মাননা
titleD. প্রারম্ভিক জীবন
উত্তর: titleB
মুক্তিযোদ্ধাদের আক্রমণ ও পাল্টা আক্রমণে ক্রমান্বয়ে পাকিস্তানি সামরিক বাহিনীর অবস্থা এতটাই শোচনীয় হয়ে পড়ে যে উপায়ান্তর না দেখে ঘটনা ভিন্ন খাতে পরিচালিত করতে তারা ডিসেম্বরের ৩ তারিখ ভারতের ওপর বিমান হামলা চালিয়ে যুদ্ধকে আন্তর্জাতিক রূপ দেয়ার প্রচেষ্টা চালায়। ১৯৭১ সালের ৩ ডিসেম্বর বিকেল পাঁচটায় রেডিও পাকিস্তান সংক্ষিপ্ত এক বিশেষ সংবাদ প্রচার করে যে ‘ভারত পশ্চিম পাকিস্তানের সীমান্তজুড়ে আক্রমণ শুরু করেছে। বিস্তারিত খবর এখনো আসছে।’ পাঁচটা ৯ মিনিটে পেশোয়ার বিমানবন্দর থেকে ১২টি যুদ্ধবিমান উড়ে যায় কাশ্মীরের শ্রীনগর ও অনন্তপুরের উদ্দেশ্যে এবং সারগোদা বিমানঘাঁটি থেকে আটটি মিরেজ বিমান উড়ে যায় অমৃতসর ও পাঠানকোটের দিকে। দুটি যুদ্ধবিমান বিশেষভাবে প্রেরিত হয় ভারতীয় ভূখণ্ডের গভীরে আগ্রায় আঘাত করার উদ্দেশ্যে। মোট ৩২টি যুদ্ধবিমান অংশ নেয় এই আক্রমণে। ৩ ডিসেম্বর বিকেলে প্রধানমন্ত্রী ইন্দিরা গান্ধী কোলকাতার ব্রিগেড প্যারেড ময়দানে এক বিশাল জনসভায় বক্তৃতাদানকালে ভারতের বিভিন্ন বিমান ঘাঁটিতে পাকিস্তানের উল্লিখিত বিমান-আক্রমণ শুরু হয়। অবিলম্বে তিনি দিল্লী প্রত্যাবর্তন করেন। মন্ত্রিসভার জরুরি বৈঠকের পর মধ্যরাত্রির কিছু পরে বেতার বক্তৃতায় তিনি জরুরি অবস্থা ঘোষণা করে বলেন, এতদিন ধরে “বাংলাদেশে যে যুদ্ধ চলে আসছিল তা ভারতের বিরুদ্ধে যুদ্ধে পরিণত হয়েছে।” ভারতও এর জবাবে পাকিস্তানের বিরুদ্ধে 'যুদ্ধাবস্থা' ঘোষণা করে এবং তাদের পশ্চিম সীমান্তে পাকিস্তানের হামলা প্রতিহত করে। ভারতের সামরিক বাহিনী বাংলাদেশের মুক্তিবাহিনীর সাথে যুক্ত হয়ে যৌথবাহিনী তৈরি করে বাংলাদেশের অভ্যন্তরে প্রবেশ করে। ৪ ডিসেম্বর থেকে ভারতীয় স্থলবাহিনীর সম্মুখ অভিযান শুরু হয় চারটি অঞ্চল থেকে: 
(১) পূর্বে ত্রিপুরা রাজ্য থেকে তিন ডিভিশনের সমবায়ে গঠিত ৪র্থ কোর সিলেট-ব্রাহ্মণবাড়িয়া-কুমিল্লা-নোয়াখালী অভিমুখে; 
(২) উত্তরাঞ্চল থেকে দুই ডিভিশনের সমবায়ে গঠিত ৩৩তম কোর রংপুর-দিনাজপুর-বগুড়া অভিমুখে; 
(৩) পশ্চিমাঞ্চল থেকে দুই ডিভিশনের সমবায়ে গঠিত ২য় কোর যশোর-খুলনা-কুষ্টিয়া-ফরিদপুর অভিমুখে; এবং 
(৪) মেঘালয় রাজ্যের তুরা থেকে ডিভিশন অপেক্ষা কম আরেকটি বাহিনী জামালপুর-ময়মনসিংহ অভিমুখে। 
যৌথবাহিনীর প্রবল আক্রমণের মুখে সারা দেশের সীমান্তবর্তী যুদ্ধক্ষেত্রগুলো থেকে পাকিস্তানিরা পিছু হটতে শুরু করে। একের পর এক পাকিস্তানি ঘাঁটির পতন হতে থাকে। পাকিস্তানিরা অল্প কিছু জায়গায় তাদের সামরিক শক্তি জড় করেছিল; যৌথবাহিনী তাদের এড়িয়ে অত্যন্ত দ্রুতগতিতে ঢাকার দিকে এগিয়ে যেতে থাকে। বাংলাদেশের জনগণও স্বতঃস্ফূর্তভাবে মুক্তিযোদ্ধাদের সহায়তায় এগিয়ে আসে। আনুষ্ঠানিক যুদ্ধ ঘোষণার মাত্র ১৩ দিনের মাথায় যৌথবাহিনী ঢাকার দোরগোড়ায় পৌঁছে যায়। এর আগেই বিমান হামলা চালিয়ে পাকিস্তানি বিমানবাহিনীকে পরাস্ত করে ঢাকার সকল সামরিক বিমান ঘাঁটির রানওয়ে বিধ্বস্ত করে দেয়া হয়। তৎকালীন পাকিস্তানি উর্ধ্বতন কর্মকর্তারা পশ্চিম পাকিস্তান থেকে আশ্বাস পেয়েছিলেন উত্তরে চীন ও দক্ষিণে মার্কিন যুক্তরাষ্ট্র থেকে তাদের জন্য সহায়তা আসবে, কিন্তু বাস্তবে তার দেখা মেলে নি।

সঠিক অনুচ্ছেদ শিরোনাম কোনটি?
titleA. ভূটান ও ভারত
titleB. আন্তর্জাতিক স্বীকৃতি
titleC. ভারত-পাকিস্তান যুদ্ধ
titleD. গণহত্যা
উত্তর: titleC
কলম্বোর নিকটে পশ্চিম প্রদেশের গাম্পাহার ওয়াটালায় ডিককোইটা মৎস্য পোতাশ্রয়ের জন্য আনুমানিক $৭৩ মিলিয়ন ডলার ব্যয় হবে এবং এটি এশিয়ার বৃহত্তম মৎস্য পোতাশ্রয় হবে বলে প্রত্যাশিত। মাছ-আমদানিকারক দেশগুলির (ইইউ, জাপান এবং মার্কিন) প্রয়োজনীয়তা পূরণের জন্য আনলোডিং এবং প্যাকিং সুবিধা সহ এটি নির্মিত হবে, এটি মুতওয়ালমৎস্য পোতাশ্রয়ের বিকল্প সাইট হবে।
সুবিধাগুলির মধ্যে রফতানিমুখী মৎস্য জাহাজের জন্য একটি দক্ষিণ অববাহিকা, স্থানীয় ফিশিং জাহাজের জন্য একটি উত্তর অববাহিকা, নৌকা মেরামত করার জন্য একটি পরিষেবা সুবিধা, পরিষ্কার এবং উত্তোলন এবং তিনটি ঠান্ডা ঘর সহ একটি মৎস্য প্রক্রিয়াকরণ সুবিধা অন্তর্ভুক্ত থাকবে।

সঠিক অনুচ্ছেদ শিরোনাম কোনটি?
titleA. সামুদ্রিক বাণিজ্যিক জাহাজ
titleB. দেশীয় ফ্লাইট
titleC. ডিককোইটা মৎস্য পোতাশ্রয়
titleD. বাস
উত্তর: titleC
একজন অভিনেত্রী হিসাবে, মিরিয়াম ইয়ুং বিশ্বব্যাপী প্রায় ৫০ মিলিয়ন মার্কিন ডলারের মোট বক্স অফিসে ৩০ টির বেশি চলচ্চিত্রে অভিনয় করেছেন। একই সাথে তিনি তিন কোরিয়ান এবং থাই চলচ্চিত্রে ভয়েস ভূমিকা পালন করেছেন। তিনি ২০০২ সালে ইতালি এর উডাইন ফর ইস্ট ফিল্ম ফেস্টিভাল এ "সর্বাধিক জনপ্রিয় শিল্পী" এর পুরস্কার জিতেছিলেন।

তার উল্লেখযোগ্য কাজগুলির মধ্যে রয়েছে "সাউন্ড অফ কালারস", "ড্রিং, ড্র্যাঙ্ক, ড্রাঙ্ক", "হুকড অন ইউ", "পারফেক্ট ওয়েডিং", "লাভ ইন দ্য পাফ" এবং লাভ ইন দ্য বাফ।

২০১১ সালে, মিরিয়াম ইয়ুং ১৭ তম হংকং চলচ্চিত্র সমালোচক সোসাইটি পুরস্কারে "পারফেক্ট ওয়েডিং" এর জন্য তার প্রথম শ্রেষ্ঠ অভিনেত্রী পুরস্কার জিতেছেন। ২০১৩ সালে তিনি ৩২ তম হংকং চলচ্চিত্র পুরস্কারে লাভ ইন দ্য বাফ এর জন্য শ্রেষ্ঠ অভিনেত্রী এর পুরস্কার লাভ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. সঙ্গীত
titleC. অভিনয়
titleD. ক্যারিয়ার
উত্তর: titleC
আমরা অল্প কয়েকজন নারী শিল্পীর নাম জানি। অথচ বেশির ভাগ ক্ষেত্রে শিল্পের কাজ শিল্পীর সঙ্গেই চলে। কারণটা হল এই যে, নারীরা তাদের অন্যান্য পারিবারিক দায়িত্ব পালনের পাশাপাশি একটা সখ হিসেবে শিল্প সৃষ্টি করে থাকেন। বেশির ভাগ ক্ষেত্রে তারা শিল্পের প্রতি পুরোপুরি নিবেদিতপ্রাণ নন। এভাবেই, পুরুষদের তৈরি শিল্পকর্মের থেকে তাদের সংখ্যা কম। এজন্যে তাদের কাজ সম্পর্কে ধারণা করা কষ্টকর। আমরা তাদের কাজ সম্পর্কে শুনতে পাই কিন্তু তাদের কাজ দেখার সম্ভাবনা কম। এটা কেন কী নারী শিল্পীরা বেশির ভাগ অজানা, অস্বীকৃত, অবিশ্লেষিত এবং অমূল্যায়িত। যখন নারী তার অনন্যসাধরন গুণমান প্রমাণ করেন, তার ব্যক্তিত্ব তার কাজকে প্রভাবিত করে এবং তা গুরুত্ব পায়। তার কাজ শুধুই তার ব্যক্তিত্বের ঘটনা। এসবই বিবেচনার মধ্যে আসে যখন নারী শিল্পীদের কাজের মূল্যায়ন করা হয়, অথবা অন্যথায় বাংলা এবং বিশ্বের আধা জনগণের কাজকে অবহেলা করা হয়। এটা লক্ষ করা দরকার যে, বেশির ভাগ নারী শিল্পী এসেছেন শিক্ষিত উচ্চ অথবা মধ্যবর্গের পরিবারগুলো থেকে। দেশ ভাগের আগেকার কিছু বাঙালি নারী শিল্পী সম্পর্কে এক সংক্ষিপ্ত আলোচনা নিচে দেওয়া হয়েছে:

সঠিক অনুচ্ছেদ শিরোনাম কোনটি?
titleA. কনক চাঁপা চাকমা (জন্ম ১৯৬৩)
titleB. ফরিদা জামান (জন্ম ১৯৫৩)
titleC. আতিয়া ইসলাম আন (জন্ম ১৯৬২)
titleD. আধুনিক যুগ
উত্তর: titleD
স্কুলের বেশ কয়েকটি একাডেমিক ভবন আছে। এর লাইব্রেরীটি বিশ্ব সাহিত্য কেন্দ্রের সাথে সংযুক্ত। ৫২ এর ভাষা সৈনিক ও ৭১ এর মহান মুক্তিযোদ্ধাদের স্মরণে রয়েছে শহীদ মিনার। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন, জীব বিদ্যা, কম্পিউটার বিজ্ঞান, কৃষি বিজ্ঞানের। রয়েছে প্রধান শিক্ষকের বাস ভবন। এছাড়া রয়েছে ছাত্রাবাস ও ক্যান্টিন। বিদ্যালয়ের পাশেই স্কুল মসজিদ রয়েছে।এটি স্কুল মসজিদ নামে পরিচিত৷ ছাত্র-শিক্ষকরা এখানে একসাথে নামায আদায় করে থাকেন। এছাড়া পার্শ্ববর্তী এলাকার মুসল্লীদের জন্যেও এই মসজিদ উন্মুক্ত থাকে।
সঠিক অনুচ্ছেদ শিরোনাম কোনটি?
titleA. অবকাঠামো
titleB. অবস্থান
titleC. কৃতি শিক্ষার্থী
titleD. ইতিহাস
উত্তর: titleA
হাইনোড উপগ্রহটি জনসাধারণের অর্থসাহায্যে জাপানিজ এরোস্পেস এক্সপ্লোরেশন এজেন্সি পরিচালিত একটি মিশন। ২০০৬ সালে এটি উৎক্ষেপিত হয়। এই উপগ্রহটি আলোকীয়, অত্যধিক অতিবেগুনি ও রঞ্জন-রশ্মি যন্ত্রপাতির সমন্বয়ে গঠিত। এগুলির সাহায্যে সৌরকিরীট ও সূর্যের চৌম্বকমণ্ডলের মধ্যবর্তী পারস্পরিক ক্রিয়া-প্রতিক্রিয়াগুলি পর্যবেক্ষণ করা হয়।

সঠিক অনুচ্ছেদ শিরোনাম কোনটি?
titleA. সানস্পট সোলার অবজার্ভেটরি
titleB. রেনেসাঁ পর্ব
titleC. হাইনোড
titleD. অন্যান্য
উত্তর: titleC
খেলার ফলাফলের উপর নির্ভর করে দলগুলোর পয়েন্ট সংখ্যা নির্ধারণ করা হয়। 

এছাড়াও, প্রত্যেক দলের প্রথম ইনিংসের প্রথম ১০০ ওভারে দলীয় প্রদর্শনের উপরও দলগুলোর বোনাস পয়েন্ট নির্ধারিত হয়।

১৯৭১-৭২ মৌসুমে প্রথমবারের মতো পয়েন্ট তালিকা ব্যবস্থার প্রবর্তন ঘটানো হয়। এরপর থেকে প্রত্যেক মৌসুমেই এ ব্যবস্থা প্রচলিত রয়েছে। ২০১৭-১৮ মৌসুমে প্রকৃত পয়েন্ট তালিকার প্রথম প্রচলন ঘটে ও অদ্যাবধি ব্যবহৃত হচ্ছে।

সঠিক অনুচ্ছেদ শিরোনাম কোনটি?
titleA. স্থবিরতা থেকে ১৯৭০-এর দশক
titleB. পয়েন্ট পদ্ধতি
titleC. স্থবিরতা ও পুনরুত্থান
titleD. ইতিহাস
উত্তর: titleB
জন্ম, ব্রাজিলের সাও পাওলো রাজ্যের সের্তাওজিনহো শহরে, মিলিতাও ২০১০ সালে ব্রাজিলিও ফুটবল ক্লাব সাও পাওলো এফসি-এর কিশোর দলসমূহের হয়ে খেলা শুরু করেন। ২০১৬ সালে ব্রাজিলিও ফুটবল প্রতিযোগিতামূলক আসরের জন্য গঠিত দলে কোপা পওলিস্টা তাকে প্রথমবারের মত ক্লাবটির প্রথম সারির দলে জায়গা দেয়া হয়, ২০১৬ সালের ২'রা জুলাইয়ে তার অভিষেক হওয়া ম্যাচটিতে তার দল আইটুয়ানো-এর কাছে ২-১ গোল ব্যবধানে হেরে যায়; উক্ত ফুটবল প্রতিযোগিতাটিতে অনুর্ধ-২০ দল নিয়ে রাজ্যের রাজধানী থেকে আসা দলটি প্রথম বারের মত খেলেছিলো। তিনি ১১টা ম্যাচ খেলে দু'বার গোল করেন, ১৮ সেপ্টেম্বর ঘরের মাঠে হওয়া খেলায় সিএ জুভেন্টাস-এর বিপক্ষে হওয়া খেলাটিতে ৪-০ ব্যবধানে জিতে যায়, যেটি দলটিকে পরবর্তী পর্বে খেলার যোগ্যতা নিশ্চিত করে।

২০১৭ সালের ১৪ই মে, মিলিতাও ক্যামপিয়ানাটো ব্রাজিলিও সিরি এ-এর উদ্বোধনী ম্যাচে আরেক ক্লাব ক্রুজেইরো-এর বিপক্ষে তার প্রথম পেশাদারী ম্যাচে অভিষিক্ত হন, ঘরের মাঠের বাহিরে হওয়া ম্যাচটিতে তার দল ১-০ গোল ব্যাবধানে হেরে যায়।

সঠিক অনুচ্ছেদ শিরোনাম কোনটি?
titleA. পোর্তো
titleB. সাও পাওলো
titleC. রিয়াল মাদ্রিদ
titleD. আন্তর্জাতিক খেলোয়াড়ী জীবন
উত্তর: titleB
ভারতীয় রেলের সর্বোচ্চ ব্যবস্থাপন সংস্থা হল রেল মন্ত্রকের অধীনস্থ রেলওয়ে বোর্ড। এই বোর্ডের শীর্ষে থাকেন একজন চেয়ারম্যান, যিনি রেলমন্ত্রীর কাছে যাবতীয় রিপোর্ট পেশ করেন। চেয়ারম্যানকে বাদ দিলে এই বোর্ডের সদস্যসংখ্যা পাঁচ। ক্ষেত্রীয় রেলওয়ের জেনেরাল ম্যানেজারেরা এবং উৎপাদন সংগঠনগুলি রেলওয়ে বোর্ডের কাছে রিপোর্ট পেশ করে।

সঠিক অনুচ্ছেদ শিরোনাম কোনটি?
titleA. আঞ্চলিক সংগঠন
titleB. বহিঃসংযোগ
titleC. রেলওয়ে বোর্ড
titleD. রেল অঞ্চল
উত্তর: titleC